29. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 142238/471 της 30 Σεπτ./4 Οκτ.  1976 (ΦΕΚ Β΄ 1225) Περί του τύπου των χρηματικών ενταλμάτων χορηγήσεως, παγίας προκαταβολής των Νομικών Προσώπων Δημοσίου Δικαίου. Έχοντες υπ’ όψιν: 1.Τας διατάξεις του άρθρ. 25 (παρ. 4) του Ν.Δ. 496/1974, ως αντικατεστάθη δια του άρθρ. 10 του Νόμ. 369/1976 «περί τροποποιήσεως και συμπληρώσεως του Ν.Δ. 496/1974 «περί Λογιστικού των Νομικών Προσώπων Δημοσίου Δικαίου» ως ετροποποιήθη μεταγενεστέρως. 2.Την, εν τω υπ’ αριθ. 1 της 21 Αυγ. 1976 πρακτικώ, διατυπωθείσαν γνώμην της Γνωμοδοτικής Επιτροπής Λογιστικού των Νομικών Προσώπων Δημοσίου Δικαίου, της συσταθείσης δια του άρθρ. 59 του Ν.Δ. 496/74, ως αντικατεστάθη δια του άρθρ. 16 του Νόμ. 369/1976, αποφασίζομεν: Ορίζομεν τον τύπον των χρηματικών ενταλμάτων χορηγήσεως παγίας προκαταβολής των Νομικών Προσώπων Δημοσίου Δικαίου, των προβλεπομένων υπό της παρ. 4 του άρθρ. 25 του Ν.Δ. 496/1974, ως αντικατεστάθη δια του άρθρ. 10 του εν προοιμίω Νόμ. 369/1976, ως ακολούθως: 1.Ταύτα περιλαμβάνουν τα κάτωθι στοιχεία: α)Τον τίτλον του Νομικού Προσώπου Δημοσίου Δικαίου, β)Τον αύξοντα αριθμόν του εντάλματος και τον σχετικόν αριθμόν πρωτοκόλλου της αποφάσεως περί συστάσεως της παγίας προκαταβολής. γ)Τον οικονομικόν έτος. δ)Τον εκτός προϋπολογισμού λογαριασμόν «Πάγιαι Προκαταβολαί», εις βάρος του οποίου εκδίδονται. ε)Το ονοματεπώνυμον του διαχειριστού της παγίας προκαταβολής και παν έτερον στοιχείον προσδιοριστικόν της ταυτότητός του. ς)Το πληρωτέον ποσόν ολογράφως και αριθμητικώς. ζ)Την αιτιολογίαν της πληρωμής. η)Την Τράπεζαν ή τον Πιστωτικόν Οργανισμόν ή την Ταμιακήν Υπηρεσίαν του Ν.Π.Δ.Δ., παρ’ ων διενεργείται η πληρωμή. Σελ. 126,9158 Τεύχος 612-Σελ. 142 θ)Τον τύπον και τον χρόνον εκδόσεως. ι)Τας υπογραφάς των αρμοδίων Οργάνων. 2.Εκδίδονται εις τριπλούν, επί εντύπων αποκοπτομένων εκ στελεχών. Εκ τούτων το πρώτον είναι το πρωτότυπον, το δεύτερον το αντίγραφον και το τρίτον το στέλεχος του εντάλματος. 3.Προς διάκρισιν των αντιγράφων και των στελεχών από τα πρωτότυπα και μεταξύ των, αναγράφονται επ’ αυτών δια κεφαλαίων γραμμάτων, αντιστοίχως, αι ενδείξεις Αντίγραφον και Στέλεχος. Η παρούσα δημοσιευθήτω δια της Εφημερίδος της Κυβερνήσεως. 25.Β.ε.29 Λογιστικό Ειδικών Ταμείων Ν.Π.Δ.Δ. 